Komisijos reglamentas (EB) Nr. 2231/96,
1996 m. lapkričio 22 d.
iš dalies keičiantis Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių I, II, III, IV, V, VI, VII, VIII, IX ir XI priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1] su paskutiniais pakeitimais, padarytais Komisijos reglamentu (EB) Nr. 941/96 [2], ypač į jo 19 straipsnį kartu su 17 straipsniu,
kadangi Kombinuotojoje nomenklatūroje buvo padaryta pakeitimų, taikytinų nuo 1996 m. sausio 1 d.;
kadangi Taryba 1995 m. gruodžio 22 d. sprendimu [3] nusprendė laikinai taikyti su Slovėnija suderėtą Protokolą dėl prekybos tekstilės gaminiais;
kadangi Taryba 1995 m. gruodžio 18 d. sprendimu [4] nusprendė laikinai taikyti susitarimą iš dalies pakeisti ir atnaujinti susitarimą dėl prekybos tekstilės gaminiais, suderėtą su Vietnamu;
kadangi Taryba 1995 m. gruodžio 22 d. sprendimu [5] nusprendė laikinai taikyti du susitarimus Suderinto protokolo forma dėl prekybos tekstilės gaminiais, suderėtus su Vietnamu;
kadangi Taryba 1995 m. gruodžio 22 d. sprendimu nusprendė laikinai taikyti susitarimą iš dalies pakeisti ir atnaujinti susitarimą dėl prekybos tekstilės gaminiais, suderėtą su Maroku;
kadangi Taryba 1995 m. gruodžio 22 d. sprendimu [6] nusprendė laikinai taikyti susitarimus prireikus iš dalies pakeisti ir atnaujinti susitarimus ir protokolus dėl prekybos tekstilės gaminiais, suderėtus su Bulgarija, Kinija, Čekijos Respublika, Slovakijos Respublika ir Uzbekistanu;
kadangi Taryba 1995 m. gruodžio 22 d. sprendimu nusprendė laikinai taikyti susitarimą iš dalies pakeisti ir atnaujinti susitarimą dėl prekybos tekstilės gaminiais, suderėtą su Egiptu, Malta ir Tunisu;
kadangi Taryba 1995 m. gruodžio 22 d. sprendimu [7] nusprendė laikinai taikyti susitarimą iš dalies pakeisti ir atnaujinti susitarimą dėl prekybos tekstilės gaminiais, suderėtą su Rusijos Federacija;
kadangi Taryba 1995 m. gruodžio 22 d. sprendimu [8] nusprendė laikinai taikyti susitarimą prireikus iš dalies pakeisti ir atnaujinti susitarimus ir protokolus dėl prekybos tekstilės gaminiais, suderėtus su Baltarusija, Vengrija, Lenkija, Rumunija ir Ukraina;
kadangi 1995 m. gruodžio 22 d. Taryba priėmė Reglamentą (EB) Nr. 3060/95 dėl susitarimų dėl Taivano kilmės tam tikrų tekstilės gaminių importo [9];
kadangi susitarimai su Turkija dėl tekstilės ir drabužių nustojo galioti 1996 m. sausio 1 d. įsigaliojus muitų sąjungai tarp Europos bendrijos ir Turkijos;
kadangi Taryba 1996 m. vasario 26 d. sprendimu [10] nusprendė sudaryti susitarimus su Indija ir Pakistanu rinkos prieinamumo srityje;
kadangi Taryba 1996 m. rugsėjo 16 d. sprendimu [11] nusprendė laikinai taikyti susitarimus iš dalies pakeisti ir atnaujinti susitarimus dėl prekybos tekstilės gaminiais, suderėtus su Armėnija, Azerbaidžanu, Gruzija, Kazachstanu, Kirgizija, Moldova, Tadžikistanu ir Turkmėnistanu;
kadangi įstojus naujiems nariams į Pasaulio prekybos organizaciją (PPO) būtina atnaujinti Pasaulio prekybos organizacijos (PPO) narių sąrašą;
kadangi dėl pirmiau išvardytų dalykų būtina iš dalies pakeisti Reglamento (EEB) Nr. 3030/93 I, II, III, IV, V, VI, VII, VIII, IX ir XI priedus, kad būtų atsižvelgta į įdiegtus pakeitimus, taikytinus tam tikrų trečiųjų šalių kilmės tekstilės gaminių importui į Bendriją, kaip vartojama Reglamento (EEB) Nr. 3030/93 19 straipsnyje;
kadangi pirmiau minėti susitarimai ir priemonės arba pagal Tarybos sprendimu nustatytas šių susitarimų sudarymo ar laikino taikymo sąlygas, arba pagal susitarimo ar priemonės sąlygas, visi yra taikytini ir yra taikomi nuo įvairių datų, kurios eina prieš šio reglamento numatytą įsigaliojimo datą; kadangi Reglamento (EEB) Nr. 3030/93 20 straipsnis numato, kad minėtas reglamentas ir jo priedai jokiais būdais neleidžia nukrypti nei nuo dvišalių susitarimų, protokolų ar priemonių dėl prekybos tekstilės gaminiais, kuriuos Bendrija sudarė su trečiosiomis šalimis, išvardytomis II priede, nei nuo ATC XI priede išvardytų PPO narių atžvilgiu ir kurie bet kokiais nesutarimų atvejais turi viršenybę; kadangi dėl to nėra griežtai būtina šį reglamentą taikyti atgaline data;
kadangi šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3030/93 I priedas pakeičiamas šio reglamento I priedu.
Reglamento (EEB) Nr. 3030/93 II priedas pakeičiamas šio reglamento II priedu.
Reglamento (EEB) Nr. 3030/93 III priedas pakeičiamas šio reglamento III priedu.
Reglamento (EEB) Nr. 3030/93 IV priedas pakeičiamas šio reglamento IV priedu.
Reglamento (EEB) Nr. 3030/93 V priedas pakeičiamas šio reglamento V priedu.
Reglamento (EEB) Nr. 3030/93 VI priedas pakeičiamas šio reglamento VI priedu.
Reglamento (EEB) Nr. 3030/93 VIa priedas ir VIa priedo A lentelė panaikinami.
Reglamento (EEB) Nr. 3030/93 VII priedas pakeičiamas šio reglamento VII priedu.
Reglamento (EEB) Nr. 3030/93 VIII priedas pakeičiamas šio reglamento VIII priedu.
Reglamento (EEB) Nr. 3030/93 IX priedas pakeičiamas šio reglamento IX priedu.
Reglamento (EEB) Nr. 3030/93 XI priedas pakeičiamas šio reglamento X priedu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. lapkričio 22 d.